2023 7 17
LT
Europos Sąjungos oficialusis leidinys
C 252/37
Apeliantės reikalavimai Apeliantė Teisingumo Teismo prašo: — pripažinti, kad apeliacinis skundas priimtinas ir pagrįstas, — panaikinti visą 2023 m. kovo 30 d.
Bendrojo Teismo nutartį byloje T-567/22, — patenkinti visus Bendrajame Teisme pateiktus reikalavimus ir atitinkamai išnagrinėti bylą iš esmės, — panaikinti 2022 m. kovo 9 d.
Komisijos deleguotąjį reglamentą (ES) 2022/1214, kuriuo dėl ekonominės veiklos tam tikruose sektoriuose iš dalies keičiamas Deleguotasis reglamentas (ES) 2021/2139 ir dėl tam tikros informacijos apie tą ekonominę veiklą viešo atskleidimo iš dalies keičiamas Deleguotasis reglamentas (ES) 2021/2178, ir bet kuriuo atveju — priteisti iš Komisijos bylinėjimosi išlaidas.
Apeliacinio skundo pagrindai ir pagrindiniai argumentai Grįsdama apeliacinį skundą apeliantė remiasi: — dviem pagrindais, kuriais siekiama panaikinti nutartį, nes: 1.
Bendrasis Teismas padarė teisės klaidą skundžiamoje nutartyje, kai jos 16–27 punktuose konstatavo, kad apeliantė neturi SESV 263 straipsnio ketvirtoje pastraipoje nurodytos locus standi savo vardu; 2.
Bendrasis Teismas padarė teisės klaidą ir akivaizdžią vertinimo klaidą skundžiamoje nutartyje, kai jos 28– 42 punktuose konstatavo, kad apeliantė neturi SESV 263 straipsnio ketvirtoje pastraipoje nurodytos locus standi savo narių vardu. — penkiais pagrindais, kuriais siekiama panaikinti reglamentą, nes: 1.
Procedūra yra neteisėta, kiek ja pažeidžiamos 2020 m. birželio 18 d.
Reglamento Nr. 2020/852 nuostatos; 2.
Buvo pažeistos taksonomijos taisyklės; 3.
Buvo pažeistos 2020 m. birželio 18 d.
Reglamento Nr. 2020/852 19 straipsnio nuostatos, o tikslai yra nepakankamai ambicingi; 4.
Buvo pažeisti Sąjungos teisėje įtvirtinti bendrieji kriterijai, o konkrečiai –Reglamento Nr. 2020/852 19 straipsnyje įtvirtintas atsargumo principas; 5.
Investicijos į branduolinę energetiką nesuderinamos su žaliosiomis investicijomis, atsižvelgiant į finansinę informaciją.